stanford-oval/wikipedia huggingface dataset:
ออกญาสุตตันตปรีชา (อินทร์)

| ออกญาสุตตันตปรีชา (อินทร์) |
| --- | --- |
เกิด: 22 กรกฎาคม พ.ศ. 2402 จังหวัดกันดาล
เสียชีวิต: 8 พฤศจิกายน พ.ศ. 2467
สัญชาติ: กัมพูชา
ผลงานเด่น: นิราศนครวัด โลกนิติปกรณ์
ตำแหน่ง: กวี
บิดามารดา: บัญจง (บิดา) มุม (มารดา)
ออกญาสุตตันตปรีชา (อินทร์) เป็นกวีที่มีชื่อเสียงของกัมพูชา เกิดเมื่อ 22 กรกฎาคม พ.ศ. 2402 ที่จังหวัดกันดาล เป็นบุตรของบัญจงและนางมุม ได้บวชเป็นสามเณรเมื่ออายุ 15 ปีที่วัดแพรกโพธิ์ จากนั้น ลาสิกขาไปเรียนกับพระภิกษุที่เป็นอาจารย์ชื่อดังในกัมพูชาขณะนั้น ได้แก่ พระอาจารย์เพช พระพุทธโฆสาจารย์ปรัก และพระอาจารย์สุข เมื่ออายุครบบวช ได้บวชที่วัดแก้ว จังหวัดพระตะบอง 1 พรรษา จากนั้นเดินทางมาศึกษาในประเทศไทยนาน 7 ปี จึงกลับสู่กัมพูชาและลาสิกขาเมื่ออายุได้ 38 ปี
ท่านเป็นผู้ที่มีความรู้ทางภาษาบาลี ได้เข้ารับราชการเป็นหลวงวิจิตรโวหาร มีหน้าที่ในการแต่งและแปลภาษาบาลี บรรดาศักดิ์สุดท้ายของท่านคือเป็น ออกญาสุตตันตปริยชาหรือออกญาสุตตตันตปรีชา ผลงานทางวรรณคดีที่โดดเด่นได้แก่ นิราศนครวัด สุภาษิตสำหรับสรี คติโลก และกาพย์เรื่องโลกนิติปกรณ์ ที่แต่งไว้ทั้งภาษาบาลีและภาษาเขมร ถึงแก่อนิจกรรมเมื่อ 8 พฤศจิกายน พ.ศ. 2467 รวมอายุได้ 65 ปี
หลิว เซ่าอัง

หลิว เซ่าอัง (จีน: 刘少昂; พินอิน: Liú Shào'áng; 13 มีนาคม ค.ศ. 1998 —) เป็นนักสเกตความเร็วระยะสั้นชาวฮังการี เขาเป็นผู้ชนะเลิศเหรียญทองโอลิมปิก แชมป์โลกและแชมป์ยุโรป เขาเปลี่ยนสัญชาติและอาจเป็นตัวแทนของประเทศจีนหลังปี ค.ศ. 2023
ประวัติ

หลิวเกิดในบูดาเปสต์ ประเทศฮังการี โดยพ่อของเขาเป็นชาวจีนและแม่เป็นชาวฮังการี เขาเป็นน้องชายของเซ่าหลิน ซานโดร์ หลิว ซึ่งเป็นนักสเกตความเร็วระยะสั้น เขาเริ่มเล่นสเกตความเร็วระยะสั้นในปี ค.ศ. 2006 และฝึกซ้อมที่ประเทศจีนเป็นเวลาหนึ่งปี เขาปรากฏตัวในระดับนานาชาติครั้งแรกในการแข่งขันสเกตความเร็วระยะสั้นเยาวชนชิงแชมป์โลก 2014 ที่ แอร์ซูรุม เขาได้รับรางวัลเหรียญเงินในรายการทีมผลัด 3000 เมตร อีกหนึ่งปีต่อมาเขาได้รับรางวัลเหรียญเงินในการแข่งขันสเกตความเร็วระยะสั้นชิงแชมป์โลก 2015 ที่ มอสโก และสเกตความเร็วระยะสั้นชิงแชมป์ยุโรป 2015 ที่ ดอร์เดรชท์
เขาได้เข้าร่วมการแข่งขันโอลิมปิกเยาวชนฤดูหนาว 2016 ที่ ลิลเลอฮาเมอร์ เขาได้รับเหรียญทองแดงในรายการ 1000 เมตร และจบอันดับที่เก้าในรายการ 500 เมตร ต่อมาในปีเดียวกันเขาได้เข้าแข่งขันชิงแชมป์โลก 2016 ที่ โซล เขาได้รับรางวัลเหรียญเงินในรายการ 1500 เมตร และเหรียญทองแดงในรายการ 500 เมตร
ในการแข่งขันโอลิมปิกฤดูหนาว 2018 ที่ พย็องชัง เขาได้รับรางวัลเหรียญทองในรายการทีมผลัด 5000 เมตร (ร่วมกับเซ่าหลิน ซานโดร์ หลิว, วิกโตร์ คโนช และชอบอ บูร์ยาน) ทำให้ทีมชาติฮังการีได้รับเหรียญทองเป็นครั้งแรกในประวัติศาสตร์ในโอลิมปิกฤดูหนาว และในเดือนมกราคม ค.ศ. 2019 เขาได้รับเหรียญทองในรายการ 500 เมตร และ 1500 เมตร จากการแข่งขันสเกตความเร็วระยะสั้นชิงแชมป์ยุโรป 2019 หลังจากนั้นในเดือนกุมภาพันธ์ 2019 เขาประสบอุบัติกระดูกข้อมือซ้ายหักหลังจากการล้มระหว่างการแข่งขันเวิลดัพ 2019 ที่เดรสเดิน
ในการแข่งขันโอลิมปิกฤดูหนาว 2022 ที่ ปักกิ่ง เขาได้รับรางวัลเหรียญทองในรายการ 500 เมตร และสองเหรียญทองแดงในรายการทีมผลัดผสม 2000 เมตร (ร่วมกับแปตรอ ยาซอปาตี, ชอเฟีย โกนยอ และเซ่าหลิน ซานโดร์ หลิว) และ 1000 เมตร ซึ่งเขาจบการแข่งขันตามหลังเหริน จื่อเวย์และหลี่ เหวินหลงจากประเทศจีน
แหล่งข้อมูลอื่น

หลิว เซ่าอัง at ShortTrackOnLine.info
หลิว เซ่าอัง at Olympedia
หลิว เซ่าอัง at ISU
"Shaoang Liu". Pyeongchang 2018. คลังข้อมูลเก่าเก็บจากแหล่งเดิมเมื่อ 2018-04-21. สืบค้นเมื่อ 2022-02-12.
สถานีรถไฟอีดาบาชิ

สถานีรถไฟอีดาบาชิ (ญี่ปุ่น: 飯田橋駅; โรมาจิ: Iidabashi-eki) เป็นสถานีรถไฟชุมทางสำคัญแห่งหนึ่งในโตเกียว ตั้งอยู่ระหว่างเขตชิโยดะ เขตชินจูกุ และเขตบุงเกียว
เส้นทางรถไฟ

สถานีรถไฟอีดาบาชิมีเส้นทางรถไฟระดับดินและใต้ดิน ดังนี้
เส้นทางรถไฟ > ระดับดิน

สายชูโอ–โซบุ (JB16)
เส้นทางรถไฟ > ใต้ดิน

โตเกียวเมโทรสายโทไซ (T-06)
โตเกียวเมโทรสายยูรากุโจ (Y-13)
โตเกียวเมโทรสายนัมโบกุ (N-10)
โทเอสายโอเอโดะ (E-06)
แหล่งข้อมูลอื่น

ข้อมูลสถานีอีดาบาชิ (เจอาร์ ตะวันออก) (ในภาษาอังกฤษ)
ข้อมูลสถานีอีดาบาชิ (โตเกียวเมโทร) (ในภาษาอังกฤษ)
ข้อมูลสถานีอีดาบาชิ เก็บถาวร 2014-09-09 ที่ เวย์แบ็กแมชชีน (โทเอ) (ในภาษาอังกฤษ)
| ด ค กสถานีของโตเกียวเมโทรสายยูรากูโจ |
| --- | --- | --- |
|  (รถไฟโทบุสายโทโจ<<) วาโกชิ  ชิกาเต็ตสึนาริมาซุ  ชิกาเต็ตสึอากัตสึกะ  เฮวาได  ฮิกาวาได  (<<รถไฟเซบุสายยูรากูโจ) โคตาเกะมูไกฮาระ  เซ็งกาวะ  คานาเมโจ  อิเกบูกูโระ  ฮิงาชิอิเกบูกูโระ  โกโกกูจิ  เอโดงาวาบาชิ  อีดาบาชิ  อิจิงายะ  โคจิมาจิ  นางาตาโช  ซากูราดามง  ยูรากูโจ  กินซะอิจโจเมะ  ชินโตมิโจ  สึกิชิมะ  โทโยซุ  ทัตสึมิ  ชิงกิบะ  |  (รถไฟโทบุสายโทโจ<<) วาโกชิ  ชิกาเต็ตสึนาริมาซุ  ชิกาเต็ตสึอากัตสึกะ  เฮวาได  ฮิกาวาได  (<<รถไฟเซบุสายยูรากูโจ) โคตาเกะมูไกฮาระ  เซ็งกาวะ  คานาเมโจ  อิเกบูกูโระ  ฮิงาชิอิเกบูกูโระ  โกโกกูจิ  เอโดงาวาบาชิ  อีดาบาชิ  อิจิงายะ  โคจิมาจิ  นางาตาโช  ซากูราดามง  ยูรากูโจ  กินซะอิจโจเมะ  ชินโตมิโจ  สึกิชิมะ  โทโยซุ  ทัตสึมิ  ชิงกิบะ  | Y |
สืบสวนป่วนรัก

| สืบสวนป่วนรัก |
| --- | --- |
สร้างโดย: บริษัท เกโนไก จำกัด
กำกับโดย: ผิน เกรียงไกรสกุล
แสดงนำ: วรเวช ดานุวงศ์ จอมขวัญ ลีละพงศ์ประสุต อัมรินทร์ นิติพน ธัญญาเรศ รามณรงค์
ผู้ประพันธ์ดนตรีแก่นเรื่อง: เพลง จอมโจรขโมยใจ  โดย จุ๋ย จุ๋ยส์ เพลง ความลับ (Cover Version)  โดย วรเวช ดานุวงศ์ เพลง ความลับ (Original Version)  โดย พอส
จำนวนตอน: 26 ตอน
การผลิต
ความยาวตอน: ประมาณ 1 ชั่วโมง
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 16 สิงหาคม พ.ศ. 2553 – 20 กันยายน พ.ศ. 2553
การแสดงที่เกี่ยวข้อง
สืบสวนป่วนกำลังสาม
สืบสวนป่วนรัก เป็นละครโทรทัศน์ไทย แนวแอ็คชั่น-คอมมาดี้ ออกฉายเมื่อวันที่  16 สิงหาคม พ.ศ. 2553 ถึงวันที่ 20 กันยายน พ.ศ. 2553 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์และบทโทรทัศน์โดย สนุกคิด สนิทเขียน กำกับการแสดงโดย ผิน เกรียงไกรสกุล
รายชื่อนักแสดง

| ละครโทรทัศน์ | พ> ศ. 2553 |  |
| --- | --- | --- |
| สถานีออกอากาศ | ช่อง 3 |  |
| ผู้สร้าง | บริษัท เกโนไก จำกัด |  |
| บทโทรทัศน์ | สนุกคิด สนิทเขียน |  |
| ผู้กำกับการแสดง | ผิน เกรียงไกรสกุล |  |
บทบาท: นักแสดงหลัก
| ร.ต.ต.ปีแสง สกุลดำรงค์ (ปี่ปิ) | วรเวช ดานุวงศ์ |  |
| ฟ้าคราม (ฟ้า) | จอมขวัญ ลีละพงศ์ประสุต |  |
| ผู้กองลายเมฆ (เมฆ) (พ่อฟ้าคราม) | อัมรินทร์ นิติพน |  |
| อาจารย์พลอย โชคธนทรัพย์ (ครูพลอย) | ธัญญาเรศ รามณรงค์ |  |
บทบาท: นักแสดงสมทบ
| คงเดช เอื้อใจธรรม (พ่อแบม) | นิธิ สมุทรโคจร |  |
| พิชิต โชคธนทรัพย์ (พ่อครูพลอย) | จักรกฤษณ์ อำมะรัตน์ |  |
| งามสรรพ์ แซ่โหง่ว (เฮียโหงว) | ชาติชาย งามสรรพ์ |  |
| เฮียหลง | ยิ่งยง ยอดบัวงาม |  |
| พจมาน (พจ) | อาภาพร นครสวรรค์ |  |
| ผู้กำกับมนัส | จรัสพงษ์ สุรัสวดี |  |
| จ่าพยศ | สุพจน์ พงษ์พรรณเจริญ |  |
| เล้ง (น้องชายเฮียโหงว) | โฆษวิส ปิยะสกุลแก้ว |  |
| แซมมี่ เจนเซ่น บริบูรณ์ (แซมมี่) | สาวิตรี สุทธิชานนท์ |  |
| เอกบรม (ลูกน้องคงเดช) | ณภัทร ปัทมสิงห์ ณ อยุธยา |  |
| ดาบตุ๊ | สุระ แสนคำ |  |
| ดาบต๊ะ | วิโรจน์ แสนคำ |  |
| เยี่ยม (ลูกน้องเฮียโหงว) | เพทาย พลอยมีค่า |  |
| แบม | แพรพลอย โอรี |  |
| ติ๊ดตี่ | พิมพ์นิชกุล บำรุงกิจ |  |
| จิมมี่ | จักรพันธ์ จันโอ |  |
| กอบัว | ภัทรานิษฐ์ ศักดิ์นิมิตวงศ์ |  |
บทบาท: นักแสดงรับเชิญ
| (พ่อหมวดปีแสง) | สมภพ เบญจาธิกุล |  |
| คุณนายดวงใจ (แม่หมวดปีแสง) | ดวงใจ หทัยกาญจน์ |  |
| เอเย่นค้ายา | จตุพร หนูเนียม |  |
| ลูกน้องเฮียโหงว | วีรวุฒิ เข้มแข็ง |  |
| จ่า | วิฑูรย์ ลิ่วลักษณ์ |  |
| จ่า | ไพฑูรย์ ส่งอุบล |  |
| ลูกน้องเฮียโหงว | อาท ลำนารายณ์ |  |
| ตำรวจ | ดาบตำรวจตรี สิริเวช เจริญชนม์ |  |
| ตำรวจ | วิวรรธน์ รัตนพิทักษ์ |  |
| เอเย่นส่งยา | ไพโรจน์ น้อยพลาย |  |
| เอเย่นส่งยา | ชาลี เกิดผล |  |
| เจ๊ที่มาเดินห้างสรรพสินค้า | กรุณา มอริส |  |
| ลุงที่มาหาซื้อของเก่า | โอเลี้ยง เชิญยิ้ม |  |
| ป้าที่มาหาซื้อของเก่า | วิตา ดีปลั่งพลอย |  |
| ลูกน้องคงเดช | ปรเมศ สามารถ |  |
| เจ้าหน้าที่เรือนจำ | อัครพงษ์ วงศ์อินทรักษ์ |  |
| จ่าพยัคฆ์ | จ.ส.อ.ปัญญากร ศรมยุรา |  |
| พิธีกรรายการ คู่รักขนลุก | ธิติพันธ์ สุริยาวิชญ์ |  |
| ตำรวจ | พ.ต.ท.ชัชวาลย์ วงศ์อาจ |  |
| บรุษพยาบาลโรงพยาบาลเอกปทุม | เกษม ทรายมูล |  |
วิชาญ: 
เอก (แฟนเก่าแซมมี่): 
นายแย้ม (ลูกน้องคงเดช): 
| เจ้าหนี้นอกระบบ | วิศว ทัพพะรังสี |  |
| ตำรวจ | ดำรงศักดิ์ เรืองศรี |  |
| ตำรวจ | จารุวัธน์ ทองโบราณ |  |
| ลูกน้องเฮียโหงว | นิพนธ์ จิตเกิด (กบ สักปลาคร๊าฟ) |  |
| ตำรวจ | อำนวย อินทชัย |  |
| ชายชะกัน | ปณต สุขจิตร์ |  |
| นายพลเฮง | เวนย์ ฟอลโคเนอร์ |  |
| ลูกน้องนายพลเฮง | นพฤทธิ์ ศรีบุตร |  |
| เอกมันต์ | เฉลิมพล ทิฆัมพรธีรวงศ์ |  |
เรื่องย่อ

"ลายเมฆ" สายลับมือหนึ่งของกรมตำรวจที่กำลังจะปลดระวางตัวเองเพราะต้องการทุ่มเวลาให้ "ฟ้าคราม" ลูกสาวให้มากกว่าเดิม เพราะที่ผ่านมาเขาต้องปกปิดสถานะความเป็นสายลับของตัวเอง จึงต้องวางตัวเป็นคนขี้ขลาดอ่อนแอ ยิ่งทำให้ลูกสาวหมดศรัทธาในตัวเขา ขณะเดียวกัน "ปีแสง" สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง คิดจะวัดรอยเท้าลายเมฆ ซึ่งทางกรมตำรวจก็ให้ทั้งคู่มาเป็นคู่หูกัน เพื่อให้ปีแสงได้เรียนรู้ประสบการณ์การทำงานจริง
ทั้งลายเมฆและปีแสงได้รับคดียาเสพติดของ "คงเดช" เศรษฐีหนุ่มใหญ่ที่ทางตำรวจเชื่อว่าเขาเป็นราชายาเสพติด จึงมอบหมายให้ลายเมฆและปีแสงช่วยกันสืบหาหลักฐานเพื่อจับคงเดชให้ได้
เรื่องราวลับๆ ของสายลับจอมป่วน ทั้ง "ลายเมฆ" และ "ปีแสง" จะอลวนกันแค่ไหน ต้องติดตามชมในละคร "สืบสวนป่วนรัก"
บทตัวละคร

วรเวช ดานุวงศ์ รับบท ปีแสง
สายลับมือใหม่ไฟแรง ดีกรีเกียรตินิยมจากโรงเรียนตำรวจ เชื่อมั่นในตัวเองสูง ชอบความท้าทาย กล้าได้กล้าเสีย คิดจะวัดร้อยเท้าลายเมฆ หลงชอบฟ้าครามตั้งแต่แรกเห็น เมื่อรู้ว่าฟ้าครามเป็นลูกสาวสุดรักสุดหวงของลายเมฆ จึงตามจีบฟ้าครามอย่างไม่เกรงกลัว
อัมรินทร์ นิติพน รับบทเป็น ลายเมฆ
สายลับมือหนึ่งของกรมตำรวจ แต่ต้องปกปิดสถานะความเป็นสายลับเอาไว้ จึงต้องวางตัวเป็นคนขี้ขลาดอ่อนแอ แถมยังต้องออกไปปฏิบัติภารกิจบ่อยๆ จึงไม่ค่อยมีเวลาอยู่กับครอบครัว ยิ่งทำให้ลูกสาวหมดศรัทธาในตัวเขาลงเรื่อยๆ
จอมขวัญ ลีละพงศ์ประสุต รับบท ฟ้าคราม
สาวสวย น่ารัก จิตใจดี เป็นลูกสาวคนเดียวของลายเมฆ แต่แม่ของเธอได้เสียชีวิตตั้งแต่เธอยังเล็กๆ บวกกับพ่อที่ไม่ค่อยมีเวลาให้ จึงคล้ายจะกลายเป็นเด็กมีปัญหา เธอเกลียดพ่อที่ไม่มีเวลาให้เธอ และอยากให้พ่อของตัวเองแสดงความเป็นผู้นำเหมือนกับพ่อคนอื่น ๆ บ้าง
ธัญญาเรศ รามณรงค์ รับบท ครูพลอย
ครูสอนการแสดงที่ฟ้าครามเคารพ ทั้งสวยทั้งเก่ง เธอพยายามสอนฟ้าครามให้มองพ่อในแง่ดี พร้อมทั้งให้สัญญากับฟ้าครามว่าจะเปลี่ยนพฤติกรรมลายเมฆให้กลับมาเป็นพ่อที่ดีให้ได้
ส่วนเกี่ยวข้อง

สืบสวนป่วนกำลังสาม
อักษะ

อักษะ หมายถึง "เพลา" หรือ "แกน" มีที่มาจากภาษาสันสกฤต "อกฺษ" และยังอาจหมายถึง
ฝ่ายอักษะ คือ กลุ่มประเทศที่เข้าร่วมรบในสงครามโลกครั้งที่ 2 มีแกนนำหลักคือ ประเทศเยอรมนี ประเทศอิตาลี และ ประเทศญี่ปุ่น
ถนนอักษะ หรือ ถนนอุทยาน เป็นถนนสายสั้นๆ ระยะทางประมาณ 4 กิโลเมตร ตัดเชื่อมระหว่างถนนพุทธมณธลสาย 3 และถนนพุทธมณธลสาย 4 มีการประดับเสาไฟเป็นรูปหงส์เรียงรายสวยงาม
รายชื่อธงในกองทัพเรือรัสเซีย

ตารางข้างล่างนี้แสดงธงราชการกองทัพเรือของรัสเซีย โดยแบ่งชนิดของธง ตามส่วนราชการของกองทัพเรือรัสเซีย
ธงฉาน

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.07.1992 — 29.12.2000 | ธงฉาน และ ธงป้อมทหาร | รูปธงรัฐนาวีรัสเซียซ้อนทับบนธงกากบาทสีขาวบนพื้นแดง |
|  | 29.12.2000 | ธงฉาน และ ธงป้อมทหาร | รูปธงรัฐนาวีรัสเซียซ้อนทับบนธงกากบาทสีขาวบนพื้นแดง |
|  | 21.05.1993 — 01.09.2008 | ธงฉานเรือหน่วยพิทักษ์ชายแดน | รูปธงรัฐนาวีรัสเซียซ้อนทับบนธงกากบาทสีขาวบนพื้นแดง |
|  | 01.09.2008 | ธงฉานเรือหน่วยพิทักษ์ชายแดน | รูปธงรัฐนาวีรัสเซียซ้อนทับบนธงกากบาทสีขาวบนพื้นแดง |
ธงเรือ > ธงรัฐนาวี

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.07.1992 — 29.12.2000 | ธงรัฐนาวีรัสเซีย หรือในอีกชื่อหนึ่ง คือ ธงเซนต์แอนดรูว์ (андреевский) | ธงกากบาทแนวทแยงมุมสีน้ำเงินบนพื้นขาว |
|  | 29.12.2000 | ธงรัฐนาวีรัสเซีย หรือในอีกชื่อหนึ่ง คือ ธงเซนต์แอนดรูว์ (андреевский) | ธงกากบาทแนวทแยงมุมสีน้ำเงินบนพื้นขาว |
|  | 21.07.1992 — 29.12.2000 | ธงรัฐนาวีผู้พิทักษ์ | พื้นธงรัฐนาวี มีโบว์ริบบิ้นเครื่องอิสริยาภรณ์เซนต์จอร์จ สีทองริ้วดำ |
|  | 29.12.2000 | ธงรัฐนาวีผู้พิทักษ์ | พื้นธงรัฐนาวี มีโบว์ริบบิ้นเครื่องอิสริยาภรณ์เซนต์จอร์จ สีทองริ้วดำ |
|  | 21.07.1992 — 29.12.2000 | ธงรัฐนาวี ดาราอิสริยาภรณ์ | ธงรัฐนาวี ที่มุมบนธงมีดาราอิสริยาภรณ์ (เครื่องอิสริยาภรณ์นากิมอฟ หรือ เครื่องอิสริยาภรณ์ธงแดง) |
|  | 29.12.2000 | ธงรัฐนาวี ดาราอิสริยาภรณ์ | ธงรัฐนาวี ที่มุมบนธงมีดาราอิสริยาภรณ์ (เครื่องอิสริยาภรณ์นากิมอฟ หรือ เครื่องอิสริยาภรณ์ธงแดง) |
|  | 21.07.1992 — 29.12.2000 | ธงรัฐนาวีผู้พิทักษ์ ดาราอิสริยาภรณ์ | ธงรัฐนาวีผู้พิทักษ์ ที่มุมบนธงมีตราดาราอิสริยาภรณ์นากิมอฟ หรือ อิสริยาภรณ์ธงแดง |
|  | 29.12.2000 | ธงรัฐนาวีผู้พิทักษ์ ดาราอิสริยาภรณ์ | ธงรัฐนาวีผู้พิทักษ์ ที่มุมบนธงมีตราดาราอิสริยาภรณ์นากิมอฟ หรือ อิสริยาภรณ์ธงแดง |
|  | 23.07.2021 | ธงรัฐนาวีนักบุญจอร์จ | ธงรัฐนาวีรัสเซีย กลางธงมีรูปตราอาร์มนักบุญจอร์จ |
|  | 23.07.2021 | ธงรัฐนาวีผู้พิทักษ์นักบุญจอร์จ | ธงรัฐนาวี กลางธงมีรูปตราอาร์มนักบุญจอร์จ รองรับด้วยโบว์ริบบิ้นอิสริยาภรณ์เซนต์จอร์จสีทองริ้วดำ. |
|  | 23.07.2021 | ธงรัฐนาวี ดาราอิสริยาภรณ์นักบุญจอร์จ | ธงรัฐนาวีนักบุญจอร์จ ประกอบตราดาราอิสริยาภรณ์ ในช่องสามเหลี่ยมของด้านต้นธง และ ปลายธง |
|  | 23.07.2021 | ธงรัฐนาวีผู้พิทักษ์ ดาราอิสริยาภรณ์นักบุญจอร์จ | ธงรัฐนาวีผู้พิทักษ์นักบุญจอร์จ ประกอบตราดาราอิสริยาภรณ์ ในช่องสามเหลี่ยมของด้านต้นธง และ ปลายธง. |
ธงเรือ > ธงเรือช่วยรบ

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.07.1992 — 29.12.2000 | ธงเรือช่วยรบ (เรือประจำการ) | ธงพื้นนำเงิน มุมบนธงมีธงรัฐนาวี(ธงเซนต์แอนดรูว์) |
|  | 29.12.2000 | ธงเรือช่วยรบ (เรือประจำการ) | ธงพื้นนำเงิน มุมบนธงมีธงรัฐนาวี(ธงเซนต์แอนดรูว์) |
|  | 21.07.1992 — 29.12.2000 | ธงเรือประภาคาร | พื้นธงเรือช่วยรบ ที่มุมล่างธงมีวงกลมขาว ภายในมีรูปประภาคาร |
|  | 29.12.2000 | ธงเรือประภาคาร | พื้นธงเรือช่วยรบ ที่มุมล่างธงมีวงกลมขาว ภายในมีรูปประภาคาร |
|  | 21.07.1992 — 29.12.2000 | ธงเรือหน่วยกู้ภัย | พื้นธงเรือช่วยรบ ที่มุมล่างธงมีวงกลมขาว ภายในมีรูปหน้ากากดำนำ |
|  | 29.12.2000 | ธงเรือหน่วยกู้ภัย | พื้นธงเรือช่วยรบ ที่มุมล่างธงมีวงกลมขาว ภายในมีรูปหน้ากากดำนำ |
ธงเรือ > ธงเรือกองกำลังป้องกันชาติ

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.07.1992 — 29.12.2000 | ธงเรือกองกำลังป้องกันชาติ (กองกำลังภายใน) | ธงพื้นสีแดงเลือดหมู มุมบนธงมีธงรัฐนาวี |
|  | 29.12.2000 — 30.12.2019 | ธงเรือกองกำลังป้องกันชาติ (กองกำลังภายใน) | ธงพื้นสีแดงเลือดหมู มุมบนธงมีธงรัฐนาวี |
|  | 30.12.2019 — | ธงเรือกองกำลังป้องกันชาติ (กองกำลังภายใน) | สามเหลี่ยมสีแดงเลือดหมูซ้อนบนธงรัฐนาวี |
|  | 30.12.2019 — | ธงนาวีกองกำลังแห่งชาติ ดาราอิสริยาภรณ์ | ธงนาวีกองกำลังแห่งชาติ ที่มุมบนธงมีดาราอิสริยาภรณ์ (อิสริยาภรณ์นากิมอฟ หรือ อิสริยาภรณ์ธงแดง) |
|  | 29.12.2000 | ธงเรือหน่วยกู้ภัย | ธงเรือกองกำลังภายใน ที่มุมล่างธงมีวงกลมขาว ภายในมีรูปหน้ากากดำนำ |
ธงเรือ > ธงเรือกองเรือตรวจการณ์รักษาฝั่ง

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.05.1993 — 01.09.2008 | ธงเรือพิทักษ์ชายแดน | สามเหลี่ยมสีเขียวซ้อนบนธงรัฐนาวี |
|  | 01.09.2008 | ธงเรือพิทักษ์ชายแดน | สามเหลี่ยมสีเขียวซ้อนบนธงรัฐนาวี |
|  | 21.05.1993 — 01.09.2008 | ธงเรือพิทักษ์ชายแดน ดาราอิสริยาภรณ์ | ธงเรือพิทักษ์ชายแดน ที่มุมบนธงมีดาราอิสริยาภรณ์ (อิสริยาภรณ์นากิมอฟ หรือ อิสริยาภรณ์ธงแดง) |
ธงหมายยศ > ธงผู้บังคับบัญชาทหารสูงสุด

| ภาพธง ระยะเวลาการใช้ | ชื่อธง | ลักษณะ |  |
| --- | --- | --- | --- |
|  |  | ธงรัฐมนตรีว่าการกระทรวงกลาโหม | พื้นธงฉาน ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
| 1992 — 29.12.2000 | 29.12.2000 — | ธงรัฐมนตรีว่าการกระทรวงกลาโหม | พื้นธงฉาน ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
|  |  | ธงเสนาธิการกระทรวงกลาโหม | พื้นธงฉาน ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
| 1992 — 29.12.2000 | 29.12.2000 — | ธงเสนาธิการกระทรวงกลาโหม | พื้นธงฉาน ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
ธงหมายยศ > ธงผู้บังคับบัญชาทหารเรือ

| ภาพธง ระยะเวลาการใช้ | ชื่อธง | ลักษณะ |  |
| --- | --- | --- | --- |
|  |  | ธงผู้บัญชาการทหารเรือ | พื้นธงรัฐนาวี ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
| 21.07.1992 — 29.12.2000 | 29.12.2000 — | ธงผู้บัญชาการทหารเรือ | พื้นธงรัฐนาวี ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
|  |  | ธงเสนาธิการทหารเรือ | พื้นธงรัฐนาวี ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
| 21.07.1992 — 29.12.2000 | 29.12.2000 — | ธงเสนาธิการทหารเรือ | พื้นธงรัฐนาวี ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
|  |  | ธงผู้บัญชาการกองเรือรบ |  |
| 21.07.1992 — 29.12.2000 | 29.12.2000 — | ธงผู้บัญชาการกองเรือรบ |  |
|  |  | ธงผู้บัญชาการหน่วยเรือรบ |  |
| 21.07.1992 — 29.12.2000 | 29.12.2000 — | ธงผู้บัญชาการหน่วยเรือรบ |  |
|  |  | ธงผู้บัญชาการหมู่เรือรบ |  |
| 21.07.1992 — 29.12.2000 | 29.12.2000 — | ธงผู้บัญชาการหมู่เรือรบ |  |
ธงหมายยศ > ธงผู้บังคับบัญชาหน่วยพิทักษ์ชายแดน (หน่วยความมั่นคงกลาง)

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.05.1993 - 15.08.1994 | ธงผู้บัญชาการหน่วยพิทักษ์ชายแดน | พื้นธงหน่วยพิทักษ์ชายแดน ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
|  | 15.08.1994 - 01.09.2008 | ธงผู้บัญชาการหน่วยพิทักษ์ชายแดน | พื้นธงหน่วยพิทักษ์ชายแดน ตรงกลางธงมีตรานกอินทรี2หัวในวงกลมสีขาวรองรับด้วยช่อมะกอกสีทอง |
|  | 21.05.1993 - 15.08.1994 | ธงเสนาธิการหน่วยพิทักษ์ชายแดน | พื้นธงหน่วยพิทักษ์ชายแดน ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
|  | 15.08.1994 - 01.09.2008 | ธงเสนาธิการหน่วยพิทักษ์ชายแดน | พื้นธงหน่วยพิทักษ์ชายแดน ตรงกลางธงมีสมอสีเหลือง2อันไขว้กันในวงกลมสีขาวรองรับด้วยช่อมะกอกสีทอง |
|  | 01.09.2008 — | ธงผู้อำนวยการสำนักงานความมั่นคงกลาง |  |
|  | 02.02.2009 — | ธงผู้บัญชาการหน่วยพิทักษ์ชายแดนของสำนักงานความมั่นคงกลาง |  |
|  | 21.05.1993 — 01.09.2008 | ธงผู้บัญชาการกองเรือพิทักษ์ชายแดน (ธงผู้บัญชาการประจำเขต) |  |
|  | 01.09.2008 | ธงผู้บัญชาการกองเรือพิทักษ์ชายแดน (ธงผู้บัญชาการประจำเขต) |  |
|  | 21.05.1993 — 01.09.2008 | ธงผู้บัญชาการหน่วยเรือพิทักษ์ชายแดน (ธงรักษาราชการผู้บัญชาการประจำเขตสำหรับทหารเรือ) |  |
|  | 02.02.2009 | ธงผู้บัญชาการหน่วยเรือพิทักษ์ชายแดน (ธงรักษาราชการผู้บัญชาการประจำเขตสำหรับทหารเรือ) |  |
|  | 21.05.1993 — 01.09.2008 | ธงผู้บัญชาการหมู่เรือพิทักษ์ชายแดน (ธงผู้บัญชาการหมู่เรือเฉพาะกิจ) |  |
|  | 02.02.2009 | ธงผู้บัญชาการหมู่เรือพิทักษ์ชายแดน (ธงผู้บัญชาการหมู่เรือเฉพาะกิจ) |  |
ธงหมายยศ > กองกำลังแห่งชาติ (กองกำลังภายใน)

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 30.12.2019 | ธงผู้อำนวยการกองกำลังแห่งชาติ |  |
|  | 18.11.2020 | ธงผู้ช่วยผู้อำนวยการกองกำลังแห่งชาติ |  |
|  | 18.11.2020 | ธงผู้บัญชาการกองกำลังแห่งชาติประจำเขต |  |
|  | 18.11.2020 | ธงผู้บัญชาการกองกำลังแห่งชาติ |  |
|  | 18.11.2020 | ธงผู้บัญชาการหน่วยนาวิกโยธิน กองกำลังแห่งชาติ |  |
ธงผู้บังคับการเรือ > ธงผู้บังคับหน่วย

| ภาพธง | วันเดือนปี | ชื่อธง | ลักษณะ |
| --- | --- | --- | --- |
|  | 21.07.1992 — 29.12.2000 | ธงผู้บังคับการหน่วยเฉพาะกิจ | ธงรัฐนาวีต่อชายหางแซงแซวสีแดง. |
|  | 29.12.2000 — | ธงผู้บังคับการหน่วยเฉพาะกิจ | ธงรัฐนาวีต่อชายหางแซงแซวสีแดง. |
|  | 21.07.1992 — 29.12.2000 | ธงผู้บังคับการกองเรือ | ธงรัฐนาวีต่อชายหางแซงแซวธงพื้นสีนำเงิน. |
|  | 29.12.2000 | ธงผู้บังคับการกองเรือ | ธงรัฐนาวีต่อชายหางแซงแซวธงพื้นสีนำเงิน. |
|  | 21.07.1992 — 29.12.2000 | ธงผู้บังคับการอาวุโส | ธงรัฐนาวีต่อชายหางแซงแซวธงพื้นสีขาว. |
|  | 29.12.2000 | ธงผู้บังคับการอาวุโส | ธงรัฐนาวีต่อชายหางแซงแซวธงพื้นสีขาว. |
|  | 21.05.1993 — 01.09.2008 | ธงผู้บังคับหน่วยพิทักษ์ชายแดน (старшего на рейде) | ธงเรือพิทักษ์ชายแดนต่อชายหางแซงแซวธงพื้นสีขาว. |
ธงผู้บังคับการเรือ

| ภาพธง> ธงตำแหน่งผู้บังคับการเรือ | วันเดือนปี> ธงตำแหน่งผู้บังคับการเรือ | ลักษณะ> ธงตำแหน่งผู้บังคับการเรือ |
| --- | --- | --- |
|  | 21.07.1992 — 29.12.2000 | สัดส่วน 1:30   (เรือใหญ่) |
|  | 29.12.2000 | สัดส่วน 1:30   (เรือใหญ่) |
|  | 21.07.1992 — 29.12.2000 | สัดส่วน 1:12   (เรือเล็ก) |
|  | 29.12.2000 | สัดส่วน 1:12   (เรือเล็ก) |
เรือกองกำลังแห่งชาติ (กองกำลังภายใน)
|  | 21.07.1992 — 29.12.2000 | สัดส่วน 1:12   (เรือเล็ก) |
|  | 29.12.2000 — 30.12.2019 | สัดส่วน 1:12   (เรือเล็ก) |
|  | 30.12.2019 | สัดส่วน 1:20   (เรือใหญ่) |
|  | 30.12.2019 | สัดส่วน 1:12   (เรือเล็ก) |
เรือยามฝั่ง (หน่วยพิทักษ์ชายแดน)
|  | 21.05.1993 — 01.09.2008 | สัดส่วน 1:30   (เรือใหญ่) |
|  | 01.09.2008 | สัดส่วน 1:20   (เรือเล็ก) |
|  | 21.05.1993 — 01.09.2008 | สัดส่วน 1:12   (เรือเล็ก) |
|  | 01.09.2008 | สัดส่วน 1:12   (เรือเล็ก) |
ดูเพิ่ม

ธงในกองทัพรัสเซีย
ธงในกองทัพเรือจักรวรรดิรัสเซีย
ธงในกองทัพเรือสหภาพโซเวียต
สัก กอแสงเรือง

สัก กอแสงเรือง
สัก กอแสงเรือง (เกิด 15 พฤศจิกายน พ.ศ. 2484) ปัจจุบันเป็นประธาน มูลนิธิองค์กรกลางเพื่อประชาธิปไตย (P-NET) กรรมการ มูลนิธินิติศาสตร์ มหาวิทยาลัยธรรมศาสตร์กรรมการตรวจสอบมูลนิธิป่อเต็กตึ๊ง นอกจากนี้ยังเป็นอาจารย์และวิทยากรรับเชิญ เคยเป็นนายกสภาทนายความในพระบรมราชูปถัมภ์หลายสมัย เคยเป็นนายกและเลขานุการสมาคมฮกเกี้ยนแห่งประเทศไทย เคยเป็นกรรมการตรวจสอบการกระทำที่ก่อให้เกิดความเสียหายแก่รัฐ (คตส.) ได้รับการแต่งตั้ง ตามประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 30 เมื่อวันที่ 30 กันยายน พ.ศ. 2549
สัก กอแสงเรือง เริ่มการศึกษาชั้นประถมที่โรงเรียนวัดสิงห์ หรือ โรงเรียนมัธยมวัดสิงห์ หรืออีกชื่อหนึ่งว่าโรงเรียนสิงหราชพิทยาคม จบการศึกษาระดับปริญญาตรี คณะนิติศาสตร์ มหาวิทยาลัยธรรมศาสตร์ และได้รับประกาศนียบัตรทางกฎหมาย เนติบัณฑิตไทย อดีตนายกสภาทนายความ อดีตเลขาธิการเนติบัณฑิตยสภา เคยเป็นสมาชิกวุฒิสภากรุงเทพมหานคร  (ส.ว.) จากการเลือกตั้งเมื่อเดือนเมษายน พ.ศ. 2549
ได้รับเลือกให้เป็น ส.ว. ในแบบสรรหาเมื่อเดือนเมษายน พ.ศ. 2554
เมื่อวันที่ 9 มีนาคม 2555 กกต. ได้มีมติ ให้เพิกถอน นายสัก กอแสงเรือง ออกจากตำแหน่ง สว.สรรหา เนื่องจากขัดต่อรัฐธรรมนูญ หลังพ้นจากวาระการเป็นส.ว.ครั้งแรกไม่ถึง 5 ปี เขาพ้นจากตำแหน่งสมาชิกวุฒิสภาไทย ชุดที่ 10 วันที่ 1 สิงหาคม 2555 เนื่องจากศาลฎีกามีคำสั่งให่พ้นสมาชิก
ในวันที่ 17 ตุลาคม 2560 ได้ดำรงตำแหน่งกรรมการ มูลนิธินิติศาสตร์ มหาวิทยาลัยธรรมศาสตร์
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สมาคมฮินดูธรรมสภา

| วัดวิษณุ สมาคมฮินดูธรรมสภา |
| --- | --- |
Hindu Dharma Sabha - Vishnu Mandir Bangkok
มณฑปของวัดวิษณุ
ศาสนา
ศาสนา: ศาสนาฮินดู
เทพ: พระนารายณ์และนางลักษมี
สถานะ: โบสถ์พราหมณ์ ลัทธิไวษณพ
ที่ตั้ง
ที่ตั้ง: เยื้องกับวัดปรก เขตสาทร กรุงเทพมหานคร
ประเทศ: ประเทศไทย
สมาคมฮินดูธรรมสภา หรือ วัดวิษณุ ยานนาวา เป็นโบสถ์พราหมณ์ลัทธิไวษณพ ตั้งอยู่เยื้องกับวัดปรก เขตสาทร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู
สถาปัตยกรรมและศิลปกรรม

ลักษณะสถาปัตยกรรมของเทวสถานเป็นแบบอินเดียเหนือ สังเกตได้จากหลังคาศิขร ศิลปะอินเดียเหนือ สร้างแบบเรียบง่ายสีขาว โดยเมื่อเขาไปตรงกลางมีซุ้มเทพประธานของวัดนี้ คือ พระวิษณุและพระลักษมี โดยประทับพร้อมกันบนอนันตนาคราช ณ เกษียรสมุทร เป็นองค์ประธานภายในวัด โดยถัดมาด้านซ้ายมือของเทพองค์ประธาน เป็นซุ้มพระกฤษณะ และพระแม่ราธา ถัดออกไปริมสุดด้านขวามือเป็นซุ้ม พระพุทธรูป
ส่วนทางด้านขวามือของเทพองค์ประธานคือ พระรามและนางสีดา และซุ้มพระหนุมาน และ ด้านริมหน้าต่างด้านขวามือเป็นซุ้มที่ประดิษฐาน พระแม่ทุรคา ส่วนด้านซ้ายมือริมหน้าต่างเป็นที่ประดิษฐานพระพิฆเนศ พร้อมทั้งพระนางพุทธิและพระนางสิทธิ ชายาของพระพิฆเนศโดยด้านข้างของโบสถ์ด้านล่าง ซึ่งเป็นเทวสถานขนาดย่อมที่ประดิษฐานเทพเจ้าอีกหลายองค์ ได้แก่ “ศาลพระพรหม” และ
เทวสถานครอบครัวพระศิวะ ด้านในมีเทวรูปพระอิศวรประทับคู่กับพระแม่อุมา และมีพระพิฆเนศประทับอยู่บนตัก รวมถึงเทวรูปพระขันธกุมารและศิวลึงค์
เทวสถานข้างหลังมีซุ้มประดิษฐาน พระแม่ทุรคา ขนาบข้างด้วยเทวรูปพระแม่ลักษมี พระแม่ศีลตาเทวี (ซ้ายมือของเทพประธาน) พระแม่สุรัสวดีพระแม่กาลี ขวามือของเทพประธาน
ซุ้มประดิษฐานเทวรูปสัมฤทธิ์สีดำขนาดใหญ่ของพระอิศวร ขณะทรงบำเพ็ญสมาธิ
ซุ้มของพระแม่คงคา โดยภายในประดิษฐานเทวรูปเทพประธาน คือ พระแม่คงคา และเทวรูปอื่น ๆ เรียงจากซ้ายมาขวา ดังนี้ เทวรูปพระพิฆเนศปัจมุข (พระพิฆเนศห้าเศียร) พระนารายณ์ พระลักษมี พระแม่คงคา (เทพประธานของซุ้มนี้) พระแม่สันโดษี และเทวรูปพระแม่ทุรคา
ด้านในเป็นซุ้มที่ประดิษฐานเทวรูปเทวดานพเคราะห์ ซุ้มบูชาเทพนาคราช และพระแม่มนสาเทวี (อยู่ใต้ต้นโพธิ์) และศิวลึงค์ ซุ้มของพระนาฎราย่า (ข้างต้นโพธิ์)
สมพร ยกตรี

อาจารย์สมพร  ยกตรี (6 สิงหาคม พ.ศ. 2479 - 12 สิงหาคม พ.ศ. 2551) เป็นผู้ก่อตั้งภาควิชาเทคโนโลยีภูมิทัศน์และอนุรักษ์สิ่งแวดล้อม หรือคณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ในปัจจุบัน ร่วมกับรองศาสตราจารย์ศิริชัย หงษ์วิทยากร และอาจารย์โสภณ มงคลวัจน์ ท่านเกิดเมื่อวันที่ 6 สิงหาคม พ.ศ. 2479 ท่านเป็นผู้ริเริ่มโครงการ 80 พรรษา 8 พรรณไม้หมายเมือง และไม้หมายทาง ตลอดชีวิตการทำงานทุ่มเทให้กับการสอนในวิชาชีพภูมิทัศน์ รวมทั้งด้านการอนุรักษ์สิ่งแวดล้อม จนเป็นที่ยอมรับ และได้รับการขนานนามว่าเป็น "เก๊าไม้ ล้านนา"
ประวัติ

นายสมพร  ยกตรี มีตำแหน่งสุดท้ายเป็นอาจารย์ระดับ 7 บิดาชื่อนายคำแสน ยกตรี มาราดาชื่อนางเต่า  ยกตรี เป็นบุตรคนที่ 2 ในจำนวนพี่น้อง 6คน
การศึกษา

ประวัติการศึกษา
2515 วิทยาศาสตร์บัณฑิต(ศึกษาศาสตร์เกษตร) มหาวิทยาลัยเกษตรศาสตร์
2504-2505 ประโยคมัธยมกสิกรรม วิทยาลัยเกษตรกรรมเชียงใหม่
2498-2500 ประโยคอาชีวขั้นสูง แผนกเกษตร วิทยาลัยเกษตรกรรมเชียงใหม่
2491-2497 มัธยมศึกษาตอนปลายชั้นปีที่ 6 โรงเรียนยุพราชวิทยาลัย
2486-2490 ประถมศึกษา โรงเรียนเทศบาล 2 จังหวัดเชียงใหม่